สวัสดีคะ อยากสอบถามเรื่องยาคุมกำเนิดคะ กินยาคุมกำเนิดยี่ห้อแอนนา แบบ28เม็ดที่มีเม็ดหลอก7เม็ด ปกติเป็นประจำเดือนช่วงเม็ดหลอกที่4-5 ค่ะ แต่ตอนนี้เปลี่ยนยาคุมกำเนิดเป็นยี่ห้อ ซูซี่ แบบ 28 เม็ดเหมือนกันค่ะ มีเม็ดหลอก 7 เม็ด ตอนนี้กินเหลือเม็ดสุดท้ายแล้ว ประจำเดือนยังไม่มาเลยค่ะ เริ่มเเผงใหม่เลยไหมคะ หรือรอให้มาก่อนคะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก ประมาณ 95-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยชนิด 28 เม็ดนั้น ประจำเดือนควรมาในช่วง 7 เม็ดสุดท้ายซึ่งเป็นเม็ดแป้ง หากประจำเดือนไม่มาภายในช่วงนี้ ก่อนจะขึ้นแผงใหม่ แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลให้แน่ชัดที่รพอีกครั้ง ถ้าให้ผลลบจริงๆสามารถเริ่มยาแผงต่อไปได้เลย ไม่ต้องรอให้ประจำเดือนมาค่ะ